钦定古今图书集成/明伦汇编/氏族典/第433卷 > 《廖用贤尚友录》 > 鲍宁
## 钦定古今图书集成/明伦汇编/氏族典/第433卷 > 《廖用贤尚友录》 > 鲍宁

按《万姓统谱》：“宁字廷谧，歙人。少诵小学《四书》，辄能领
其要，于是通习经传㫄及子史诸书，日开月进，大夫
士之贤者，咸相礼焉。正统初，御史李公、郡守崔公相
与荐之，力辞不就。景泰甲戌，朝廷下命纂修郡志，宁
请从事。晚年著《天原发微辨》二十五篇，于诗文不事
藻饰，有《谧斋集》，至阴阳、地理、医药诸家之说，无不究”
意。尝谓“祀先之礼，《家礼》所载，以西为上。朱子常欲定
议复昭穆之制而未成，乃酌古制，更其式而行于家，
庶不乖夫事存之理。”方拟著笔，以疾卒。